open-index/open-wikipedia-markdown huggingface dataset:
Tinyanga temnyaka

## '''Kucanjwa kwetinyanga temnyaka'''

* **Bhimbidvwane**

Lena yinyanga yekucala yesiSwati yemnyaka. Kutsiwa ngu-Bhimbidvwane ngobe kulenyanga kadzeni bekuba sikhatsi sekubhimbidzela, loku kusho kudla kakhulu usutse ngobe kudla lokusha lokunjengemmbila nalokunye kusuke kukunyenti kakhulu. 

* **Indlovane**

Lena yinyanga yesibili lebitwa ngesiSwati. Kutsiwa kulenyanga kuba sikhatsi sekutalwa kwetindlovu, loku kusivetela umlandvo kutsi emaSwati ase akha eveni lelalivame tindlovu  kuze banake kutala nekukhula kwaletilwane. 

* **Indlovulenkhulu**

Inyanga yesitsatfu yesiSwati. Kulapho tindlovu letitelwe ngendlovana tatibe setitinkhulu kulenyanga 

* **Mabasa**

Lesi sikhatsi sekucalisa kungena emakhata ebusika.kwakuba kucala kwekubasa umlilo wekotsa, bafana bavuke bayobasa esangweni batsi bobabe nemajaha baphuma bakhandze umlilo sewukhehlekile botse. 

*  **Inkhwenkhweti**

Lena yinyanga yekwekhweta kudla emasimini ngobe kusuke sekusondzele sikhatsi sekufohla emahlanga kwetifuyo.kantsi futs kulenyanag bantfu labahambako sebahamba ngekugijima ngendzaba yemakhata, bahamba ngekukhwekhweta. 

* **Inhlaba**

Lesi sikhatsi sekucala kubhahela kwenhlaba lokukhomba kutsi lilanga lisuke selijikile enyakatfo selibuya nganeno licondza ekucaliseni kwelihlobo. Inhlaba sihlahla lesicalisela kuhluma kwetihlahla lebetihhohlokile emacembe ebusika. 

* **Kholwane**

Kulenyanga kusikhatsi lekucalisa ngaso kuvakala kwenyoni lekutsiwa nguphezukhwemkhono.ngiyo lenyoni lebiketela kutsi kusale kulinywa 

* **Ingci**

Akucondzakali kahle kutsin labadzala babesuselaphi kutsi lenyanga bayibite ngekutsi yingci. Kungenteka kutsi babesusela ekutsini kulenyanga busika busuke sebugcinile ngci, ngobe inyanga inyanga lelandzelako yayisuke seyiyekufata. 

* **Inyoni**

Lena yinyanaga yekucala kutalela kwetinyoni kantsi kulabadzala kwakuba yinyanag lebalulekile kakhulu ngobe kwakuhlanyelwa ngayo emabele labovu emasimini.Emabele labovu phela kwakungusona silimo lesiyinsika yekudla kwebantfu labamnyama bakuleli lakitsi kungakefiki belungu nemimbila emaswati labekawubita ngekutsi ngumlumbi. 

* **Imphala**

Lenyanga yinyanga yekutala kwetinyamatane letibitwa ngekutsi timphala. Letinyamatane tativame kakhulu emahlandzeni nanamuhla isekhona imizotinga yato 

* **Lweti**

kukhona tilwanyane letifute timvivane letinkhulu. Tivame kuhlala tinamatsele etihlahleni tente umsindvo lomkhulu lofute wetimyekevu. Letilwakatana kutsiwa lweti. Ngalesinye sikhatsi ngenca yekushisa emini kuyaye kubekhona lokusaluyezana etigangeni nawubukako ungaboni kahle bese kuta nebutfongo. Ngako ke kuyakhanya kutsi lelibito lalenyanga lasuselwa kuletotintfo letimbili lengitsandza kutisho. Futsi lenyanga iyaye ibitwe ngekutsi yeNkhosi lencane ngobe yinyanga yencwala yebuKhosi bakaNgwane. 

* **Ingongoni**

Lena yinyanga yekutala kwetingongoni nato letitfolakala emahlandzeni.Lenyanga ngalesinye sikhatsi iyaye ibitwe ngekutsi yeNkhosi leNkhulu ngobe yinyanga lekuvame kugidvwa ngayo incwala lenkhulu yebukhosi bakangwane. 

## IMITFOMBO YELWATI
https://web.archive.org/web/20240819130412/https://etd.uwc.ac.za/handle/11394/8206
Sibebe

## SIBEBE MOUNTAIN

**Sibebe** yintaba ye-granite lese-Eswatini, lekhashane ngemakhilomitha lalishumi kusuka edolobheni lelikhulu iMbabane. Yinsika yesibili ngebukhulu emhlabeni wonkhe futsi yindzawo lenkhulu kakhulu lebonakele lemagranite, laphakeme ngemamitha lamakhulu lamatsatfu nemashumi lasihlangu ngetulu kwesigodzi seMfula weMbuluzi. Iphindze yatiwe ngekutsi yi 'Bald Rock'.

I-Mbabane-Mbuluzi I-Rotary Club ihlela luhambo lwemnyaka lwekukhokhela imali lolwenyukela eSibebe Rock, lolubitwa ngekutsi yi-Sibebe Survivor. Bantfu labatinkhulungwane letimbalwa bayahlanganyela njalo ngemnyaka.

Sibebe uphindze anikete ligama lakhe ku-lager lekhicitwa yi-Eswatini Beverages Ltd, lebitwa ngekutsi yi-*Sibebe Premium Lager*.

## Imibhalo lebhalwe phansi
Luyengo

## '''Luyengo'''
lidolobha lelisenshonalanga ye-Eswatini (lebelibitwa ngekutsi yi-Swaziland). Itfolakala emakhilomitha lamashumi lamatsatfu nesihlangu enginizima yelidolobha lelikhulu, iMbabane, emgwacweni lomkhulu i-MR18, lapho kuhlangana khona umgwaco loseningizimu eMankayane naseMgazini.

Ngemnyaka wa 1881 sikolwa se-Usuthu Mission savulwa eLuyengo.

I-Luyengo bekuyindzawo ye-Kholeji yeTekulima yaseSwatini Swaziland Agricultural College, leyaba yi-Kholeji yeTekulima yaseSwatini kanye neSikhungo seNyuvesi futsi yahlanganyiwa neNyuvesi yase EswatiniLelikhampasi lenkhulu leNyuvesi e-Eswatini lakhiwa e-Kwaluseni, futsi onkhe ematiko ngaphandle kweTekulima atfutsela kuleyo campus.Lokubalulekile ku-SACUC bekuyi-Cardiff Hall leyaniketwa takhamuti tase-Cardif (eWales) njengencenye yemnikelo wato ku-Freedom From Hunger Year. Le-Tinkabi tractor yasungulwa e-SACUC ngu Alan Catterick lobekangumphatsi we Agriculture Engineering ngaleso sikhatsi lowashiya iYunvesi kutsi aphumelele kutfutfukisa le tractor ngekutsengisa. 

### '''Imibhalo lebhalwe phansi'''
Indzawo Yemvelo yaseHawane

**I-Hawane Nature Reserve** yasungulwa nga-1978 kute kuvikelwe indzawo lenemanti eceleni kweMfula weMbuluzi e-Eswatini. Lendzawo ifaka ekhatsi indzawo yemvelo ye-Kniphofia umbrina, lokuluhlobo lolungakavamil lweSwatini. Ngesikhatsi kwakhiwa lidamu lase Hawane nga-1988 kute kuniketwe emanti eMbabane, lendzawo yekungcinela yakhuliswa kute kuvikelwe tindzawo letinemanti. Leligugu liphetfwe yI-Swaziland National Trust Commission.

Lokudvonsela bantfu kakhulu kulendzawo ngumcebo wayo wetinyoni. Kunemgwaco wekubuka tinyoni. Tinhlobo tetinyoni tifaka ekhatsi i-i-laner falcon, i-Egyptian goose, i-pied i-kingfisher kanye ne white-face whistling duck.

## Imibhalo lebhalwe phansi
Singalandzimiva

## INCHAZELO
Loku kungabi nelubandlululo kanye nekungakhetsi etindzabeni tekwehlulela, kusekela ecinisweni kunekutsi kusekelwe ngendlela umuntfu ativa ngayo. Loku kusho kungavumeli imiva noma tintfo letitsandvwa ngumuntfu kutsi titsintse tincumo takhe.

### SIBONELO
Angali uwakitsi impela mnaketfu kodvwa njengoba nente nobabili bugebengu kutomele nivalelwe nobabili.

## IMITFOMBO YELWATI
https://books.google.co.za/books?hl=en&lr=&id=G6DDlqNftGcC&oi=fnd&pg=PR11&dq=Objectivism&ots=VztQNUnx0C&sig=l7vBcKvXy1AtVkVIJkAt33NrP5A&redir_esc=y
I-Eurocentrism

**I-Eurocentrism** (lephindze yatiwe ngekutsi yi-Eurocentricity noma i-Western-centrism)  Isho kubuka iNshonalanga njengendzawo lenkhulu yetehlakalo temhlaba nobe ngetulu kwalamanye emasiko. Umkhakha locondzile we-Eurocentrism wehlukile kusuka kulo lonkhe live laseNshonalanga kuya eveni laseYurophu noma ngisho nangetulu, kuya e-Western Europe (ikakhulukati ngesikhatsi semphi Yemshoshaphansi). Uma leligama lisetjentiswa emlandvweni, lingasetjentiswa ekuchazeni Umgomo waseYurophu ngemlandvo njengentfo lecondzile nobe lephelele, noma esimeni sekuvikela kubusa kweYurophu kanye naletinye tinhlobo te-imperialism.
Silandzamiva

## Inchazelo
Luhlobo lwefilosofi lolugcizelela lwati kanye nembono wemuntfu njengesibekelo selwati, liciniso kanye nekutiphatsa. Kusitjela kutsi liciniso kanye nekutiphatsa kuhlobene nenkjholelo yemuntfu. Iphindze itsi alikho liciniso leliphatselene nemuntfu ngaphandle kwemuntfu.

### Sibonelo
Angali bagange bobabili kepha akushatjwe lona lomkhulu kuphela ngoba lomncane uyintsandvokati yami.

## IMITFOMBO YELWATI
https://www.elgaronline.com/display/edcoll/9781852785819/9781852785819.00010.xml
Emathothemu

## INCHAZELO
Lapha kusuke kukhulunywa ngesitfombe semndeni lotsite, kungaba silwane lesitsite, sitjalo nobe intfo yemvelo labayitsatsa njengeluphawu lolukhetsekile futsi labakholwa kutsi inekubaluleka kwemoya.

### TIBONGO NEMATHOTHEMU-ATO

# **Sibongo:** Mavimbela

**Ithothemu:** Inyamatane yengonyama

2.**Sibongo:** Mashabane

**Ithothemu:** Inhlanti

3.**Sibongo:** Dlamini

**Ithothemu:** Imvu

4.**Sibongo**: Ngwenya

**Ithothemu:** Ingwenya

5.**Sibongo:** Nkhomo

**Ithothemu:** Inkhomo

6.**Sibongo:** Mthethwa

**Ithothemu:** Inhlanti

## IMITFOMBO YELWATI
https://journals.sagepub.com/doi/full/10.1177/0735275114523604
THOMAS GIVON

## UMLANDVO
Thomas Givon, bekangumhleli welulwimi kanye nembhali. Bekangulomunye webasunguli be "West Coast Functionalism", namuhla lehlukaniswe njengemodeli yelulwimi lolusekelwe ekusetjentisweni, kanye nelitiko letilwimi enyuvesi yase-Oregon. Givon T bekasekela imfundziso yekutigucukela kwemvelo yelulwimi kanye nekukhulumisana. Ngekwemfundvo Givon T watfola i-Bachelor of Science degree cum laude kutekulima e-Hebrew University of Jerusalem nga-1959. Watfola i-Master of Science ku-horticulture nga-1962, i-C.Phil ku-Plant Biochemistry, i-Master of Arts degree in linguistics nga-1966, kanye ne-PhD ku-linguals nga-1969, kanye nesitifiketi se-TESL nga-1965. Ngemnyaka wa-1966 Givon T wacala kusebentela i-System Development Corporation njengemcwaningi losebenta ngematheksthi. Ngemnyaka lolandzelako waya eNyuvesi yaseZambia wayocwaninga ngetilwimi tase-Afrika. Nga-1969 waba nguthishela we-University of California e-Los Angeles lofundzisa tiLwimi tase-Afrika. Wakhushulelwa esikhundleni sekuba nguthishela lomkhulu nga-1974 futsi waba nguphrofesa lophelele nga-1979. Nga-1981 watfutsela eNyuvesi yase-Oregon njengemphrofesa wetilwimi kwate kwaba ngu-2002 lapho aba khona nguPhrofesa Wekucala weLulwimi neSayensi Yekucabanga.

## EMAGALELO
Umsebenti waGivón wekugcina lobewucondzene nelulwimi kwakungu-Genesis of Complex Syntax: Diachrony, Ontogeny, Cognition, Evolution. Sebenta ngetilwimi Umsebenti wakhe uhlanganisa tindzawo letinengi telulwimi (i-Semitic, i-Afrika, i-Amerindian, i-Austronesian, i-Papuan, i-Sino-Tibetan, i-Indo-European), kanye netindzawo letinengi temibono yelulwimi: (syntax, semantics, pragmatics, kutfolakala kwelulwimi lwesibili, pidgins kanye ne-creoles, inkhulumomphendvulwano kanye nemibhalo yelulwimi, indlela yekusebentisa kanye nefilosofi yesayensi, ifilosofi yelulwimi, luhlobo kanye nelulwimi jikelele, kuhlelwa kwelulwimi kanye nesakhiwo semlandvo, isayensi yengcondvo, kuvelela kwelulwimi). Thomas givon wenta lucwaningo ngetigaba temabito watfola kutsi tihamba ngatimbili asitimeli sodvwa.

## IMITFOMBO YELWATI
https://brill.com/display/book/edcoll/9789004368897/BP000005.xml
TZVETAN TODOROV

## UMLANDVO KANYE NELIGALELO
Tzvetan Todorov abengumbhali wase-France eBulgaria, Watiwa kakhulu ngemisebenti yakhe lemayelana nekwakheka kwemagama, tinchazelo temagama kanye nekuhlatiya imibhalo. Watiwa kakhulu ngemsebenti wakhe wekwakha kanye nangemcondvo wakhe wekulandzisa. Incwadzi yakhe letsi **"The Poetics of Prose" (1971)** yahlolisisa indlela indzaba lelandzisako leyakheke ngayo kanye netimiso tayo letisisekelo. Todorov waba neligalelo lelihle ekufundziseni luhlobo lwemibhalo, ngekutsi ahlole tinhlobo letehlukene temibhalo kanye netintfo letitsite letikuyo. 

Lolucwaningo lwaTodorov lwandzisa kufundza ngetimphawu, luphindze luhlole tinchazelo tato ngelulwimi nangekukhulumisana. Waba neligalelo lelikhulu ekutfutfukiseni tifundvo te-semiotics e-France nakulamanye emave. Lominye yemisebenti lemangalisako yaTodorov kwaba kulapho ahlola khona tintfo letitsintsa luhlobo loluhle kanye nendzima yalo etincwadzini. Wachaza kutsi intfo lemangalisako iyinhlobo letsite leyenta kube lukhuni kubona umehluko emkhatsini waloko lokungiko naloko lokungemanga. 

Kuwo wonkhe umsebenti wakhe, Tzvetan Todorov abefundza ngetindzaba letehlukehlukene, letifaka ekhatsi tincwadzi, tilwimi, emafilosofi kanye nemlandvo. Indlela yakhe yekuhlanganisa tifundvo letehlukene kanye nekucondza kwakhe kwaba nemtselela lomkhulu ekufundziseni tincwadzi kanye nemibono lemayelana nemasiko. Todorov washiya umlandvo wemibhalo yakhe lebeyinemtselela lomkhulu ekufundziseni ngemibhalo kanye nasekuhloleni emasiko.

## IMITFOMBO YELWATI
https://www.jstor.org/stable/1345003
LEVI-STRAUSS

## UMLANDVO KANYE NELIGALELO
Levi-Strauss bekangusosayensi waseFrance lowatiwa ngekutsi yi-Anthropologist, futsi bekangulomunye webantfu labadvumile emkhakheni we-structural anthropology. Watiwa kakhulu ngemsebenti wakhe wekucwaninga ngemasiko ebantfu, imiphakatsi kanye nendlela labacabanga ngayo. Umsebenti wa-Levi-Strauss wagcizelela umcondvo wekutsi kunekufanana lokubhacile emkhatsini wemasiko labonakala ehlukene, futsi wetama kuveta lokwakheka kwendzawo yonkhe. 

## IMITFOMBO YELWATI
https://philpapers.org/rec/LEVCWC
Lugudlukomcondvo

## INCHAZELO
Lolu luhlobo lwekuntjintja kwelulwimi ngekuvela kwekusetjentiswa kwemagama, lawa kungaba ngemagama lantjintja njengoba sikhatsi sichubeka nobe kuhamba kweminyaka. Imvamisa kuye kube ngetimo tendzawo kanye nesikhatsi.

### TIBONELO
**Kuphumelela:** Ekucaleni leligama belisho kuphumelela emphilweni, kodvwa nyalo lisho kuncoba tinkinga.

**Sibonelo:** Ngambona ngekutsenga imoto kutsi sewuphumelele emphilweni.

            **:** Mswati wesibili wagcine aphumelele kuncoba titsa takhe.

**Intfombi:** Kadzeni uma kukhulunywa ngentfombi bekusuke kukhululwa ngemuntfu losifazane losaselitjitji.

**Sibonelo:** Tonkhe tintfombi atiphelele emhlangeni kanye nemvunulo yematjitji.

**             :** Intfombi yakasitfole iyahlonipha.

**Kudla:** Kadzeni umakukhulunywa ngekudla bekusuke kushiwo liphalishi, kepha lamuhla konkhe kudla lokudliwako kutsiwa kudla.

**Sibonelo:** kudla sengikutfolile kepha kushoda ngemshibo wekudla nako.

**              :** kulomcimbi kudla bekukunyenti, inyama yayiphekwe ngemhluti walenye.

**Gay:** Kadzeni loku bekusho kujabula kepha lamuhla sekushiyo bantfu beslisa labatsandzana ngebulili lobufanako.

**Sibonelo:** kuyimvelakancene kubona umshado wema-gay.

**              :** sesi wabagay ngoba atsentjiswe umshado.

**Kumuka:** kadzeni uma kukhulunywa ngekumuka bekusuke kushiwo kumuka ngemfula lokukuhamba ngemanti, kepha lamuhla kushiwo kumuka lapho uhlalakhona noma ekhaya.

**Sibonelo:** Themba umuke nemfula lomkhulu inkomazi

**               :** Tivakashi titawumuka ngelivili lesitolisombula.

**Mistress:** Kadzeni mistress bekutsiwa nguthishelakati, kepha lamuhla kutsiwa ngumakhwapheni.

**Sibonelo:** Mistress Ngomane ufundzisa kahle.

**             :** Lomfana ushiye umkakhe ekhaya ngendzaba yamistress lavana naye.

**Lilanga**: Leligama ekucaleni lalisho lilanga lemvelo, kepha ngekusetjentiswa kwanyalo, livame kusho lusuku noma sikhatsi, kukhombisa kugucuka kwesimo kusuka entfweni lebonakalako kuya kumcondvo lobanti wesikhatsi.

**Sibonelo**: Kusasa litawube lishisa lilanga.

**             **: Sitawuhamba ngalelinye lilanga namuhla ngikhatsele.

**Umntfwana:** Ekucaleni leligama belisho umntfwana losasemncane.kodvwala lamuhla umntfwana kusuke kushiwo umuntfu lote likhono lekwenta intfo letsite.

**Sibonelo**: Umntfwana wamake udla incwancwa.

            : Sabelo ungumntfwana lakimi ngekudlala ibhola.

**Kudlula:** Kadzeni uma kukhulunywa ngekundlula bekusuke kushiwo kwendlula emhlabeni lekusho kufa, kepha lamuhla sekushiwo kundlula endleleni.

**Sibonelo**: Indvuna yaseNgwenyeni indlulile emhlabeni.

            : Ngitawundlula lapho ksasa uma ngibuya esikolweni.

**Umoya**: Ekucaleni leligama belisho umoya wekuphefumula, kodvwa nyalo lisho similo semuntfu lotsite.

**Sibonelo**: Keaba lusizi ngalesikhatsi aphelelwa ngumoya.

            : Tsatsekile yintfombatane lenemoya lomubi.

## IMITFOMBO YELWATI
https://scholar.google.com/scholar?hl=en&as_sdt=0%2C5&q=semantic+shift&oq=semantic+shi
Taga letimcondvovuma kanye nemcondvophika

## TAGA
**Saga** 

**Saga lesiphelele:** Umlomo longadli ubekela lodlako

**Inchazelo:** Emphilweni uhlangabetana netimo letinhle naletimbi, letilula naletilukhuni. 

**Saga** 

**Saga lesiphelele:** Ikhotsa leyikhotsako lengayikhotsi iyayikhahlela.

**Inchazelo:** Umuntfu usita lovamise kumsita.

**Saga** 

**Saga lesiphelele:** Inala iya emuva iye embili.

**Inchazelo:** Emphilweni uhlangabetana netimo letinhle naletimbi.

**Saga** 

**Saga lesiphelele:** Kwenta kuya emuva kuye embili

**Inchazelo:** Emphilweni uhlangabetana netimo letehlukene.

**Saga** 

**Saga lesiphelele:** Kwembulwa ingubo kuvalwe ingubo.

**Inchazelo:** Ugula kakhulu, litsemba lekuphila alisekho.

**Saga** 

**Saga lesiphelele:** uyishaya emuva ayishaye embili

**Inchazelo**: Akakatsembeki.

**Saga** 

**Saga lesiphelele:** Umlomo udlalokushisako, udle lokubandzako.

**Inchazelo**: Emphilweni uhlangabetana netimo letihle naletimbi, letilula naletilukhuni.

**Saga** 

**Saga lesiphelele:** Kubona kanye kubona Kabili.

**Inchazelo:** Uma uvelelwe lishwa ugana wesaba.

**Saga**

**Saga lesiphelele:** Lifa letiwula lidliwa tihlakaniphi

**Inchazelo:** Nawungavuli emehlo utawuphela ngalabo labahlakaniphile.

**Saga** 

**Saga lesiphelele:** Mentiwa akakhohlwa kukhohlwa umenti.

**Inchazelo:** Umuntfu lowentelwe lokuhle noma lokubi akavami kukhohlwa. 

## IMITFOMBO YELWATI
https://scholar.google.com/scholar?hl=en&as_sdt=0%2C5&q=Silulu+semaswati+taga&btnG=
EMAGALELO A KARL MEINHOF

## EMAGALELO KANYE NEMLANDVO
Carl Meinhof, Bekangumhleli wetilwimi tase-Afrika futsi longulomunye walabo labahamba embili ekwetfuleni imitsi yesayensi. Wafundza tilwimi tebantfu base-Afrika kodvwa waphindze wafundza siHottentot, siBushman kanye nesiHamitic. Carl Meinhof abephetse sihlalo sekucala se-African Studies eJalimane nga-1909 eHamburg. 

Nga-November 1933, bekangulomunye walabo labasayina sifungo lesabhalwa boprofesa basemanyuvesi nasemakolishi aseJalimane, sekutsi batawutivumela ku-Adolf Hitler kanye nasembusweni wemaNazi. Umsebenti Wetesayensi Meinhof wafundza eNyuvesi yaseGreifswald naseNyuvesi yaseTubingen. Lomunye wemisebenti lebaluleke kakhulu ya-Meinhof bekungumsebenti wakhe wekucatsanisa lulwimi lwe-Afrika.

Bekangulomunye webasunguli bekucopha kanye nekucwaninga ngetilwimi kanye nemasiko ase-Afrika. Sibonelo saloku kutsi nga-1902 eTanzania wacala kuhlabela tingoma temdzabu tase-Afrika kanye nemagilamafoni, waphindze washicilela tinhlanganisela tetinganekwane tase-Afrika. Meinhof wachubeka wakha umcondvo wekutsi lulwimi lwe-Hamit lumelela bantfu baseNyakatfo Afrika labanesikhumba lesikhanyako kanye netitukulwane tabo lebetitfutfuke kakhulu e-Afrika. Waphindze wenta lucwaningo ngetigaba temabito lapho atfola kutsi tilishumi nesiphohlongo-18, lapho watfola kutsi sigaba 12 na 13 bete ticalo temabito.

## IMITFOMBO YELWATI
https://www.degruyter.com/document/doi/10.1515/9783110804416.151/pdf?licenseType=restricted
Umlandvo neligalelo la Axel olrik

## UMLANDVO NELIGALELO
Axel Olrik bekangumbhali wetinganekwane waseDenmark kanye nesati semlandvo wesikhatsi lesisemkhatsini, futsi bekangumbhali lohamba embili welucwaningo lwekulandzisa lokukhulunywako.Olrik watalelwa eFrederiksberg, Nga-1881, Olrik wacala kufundza eNyuvesi yaseCopenhagen. Ngemnyaka wa-1886 watfola umklomelo weligolide enyuvesi ngesincumo sakhe lesimayelana nesikhatsi setinkondlo te-Eddic; watfola i-Master of Arts in Nordic Philology nga-1887 kanye ne-Ph.D. nga-1892. Ngemnyaka lolandzelako, waba nguthishela wangasese enyuvesi. Nga-April 1, 1896, waniketwa sikhundla lesincane setinganekwane taseScandinavia, lokwatsi nga-April 9, 1913, kwashintjwa kwaba sikhundla sekuba nguphrofesa. Umgomo wakhe wekuhluta tinganekwane bewufaka ekhatsi Kuvula (Law of opening, Likhatsi ngekhatsi (Law of middle), kanye nekuvala (Law of closing).

## IMITFOMBO YELWATI
https://books.google.co.za/books?hl=en&lr=&id=KHH_ykMXpqIC&oi=fnd&pg=PR7&dq=AXEL+OLRIK&ots=00rdN5B8uf&sig=httpL17IA4vVy2fFKZwY1NZ0304&redir_esc=y#v=onepage&q=AXEL%20OLRIK&f=false
INingizimu yeManzini

I-Manzini South iyindzawo yase-Eswatini, esgodzini sa Manzini. Kubalwa kwebantfu nga-2007 bekungu-15 417.
Kuhlelwa kwetisho ngetintfo letingaphili

## TISHO

## Ngaphansi kwalokumilako
·       **Sisho:** kwenaba kwetintsanga

·       **Inchazelo:** kukhipha imiliba

·       **Sisho:** kushaya umuntfu kuse insangu

·       **Inchazelo:** kushaya umuntfu kuvuleke ingcondvo

## Letihleleke ngelilanga
·       **Sisho**: kudzakwa lilanga

·       **Inchazelo**: kufutfumala kakhulu esicelwini

·       **Sisho:** kuhlubuka kwelilanga

·       **Inchazelo:** Kuphuma kwelilanga emafini

## Lokubunjiwe
·       **Sisho:** kwephula embiteni

·       **Inchazelo:** kusita umuntfu losenkingeni

·       **Sisho:** kubamba eludziweni

·       **Inchazelo:** kunatsa tjwala

## Lokubatiwe
·       **Sisho:** kubhedla sigici

·       **Inchazelo:** kunyakata esigicini utfukutsele

·       **Sisho:** kushaya phansi ngendvuku

·       **Inchazelo:** kwala uphiphitse kutsi angeke kwenteke

## Lokutfungwako
·       **Sisho:** kwembatsa libhatji

·       **Inchazelo:** kugcoka ijoyini yelisontfo

·       **Sisho:** kufaka ingubo emlonyeni

·       **Inchazelo:** kuba sesililweni lesikhulu

## Lokwakhiwe
·       **Sisho:** kugudla liguma

·       **Inchazelo:** kutidlisa satjanyana

·       **Sisho:** kususa indlu

·       **Inchazelo:** kuyakha

## Letihleleke ngekwemanti
·       **Sisho:** kulala emantini

·       **Inchazelo:** kuba selusizini

·       **Sisho:** kutselelana emanti

·       **Inchazelo:** kuvana

## Letihleleke ngekusebentisa ligama linye
·       **Sisho:** kushaywa ngumoya

·       **Inchazelo:** kuyophola

·       **Saga:** kusutsa umoya

·       **Inchazelo:** kungatsandzi kudla

## Letihleleke ngematje
·       **Sisho:** kugwinya litje

·       **Inchazelo:** kuma nesibindzi

·       **Sisho:** kutishaya elitjeni

·       **Inchazelo:** kutilimata ngelite

## Letihleleke ngemlilo
·       **Sisho:** kudlala ngemlilo

·       **Inchazelo:** kudlala ngento leyiyingoti

·       **Sisho:** kuhloma umlilo

·       **Inchazelo:** kutfungela,kushisa ngemabomu

## IMITFOMBO YELWATI
https://univendspace.univen.ac.za/bitstream/handle/11602/966/Dissertation%20-%20Mdhluli,%20Nontokozo%20Gladys.pdf?sequence=1
Lokishi (Ningizimu Afrika)

Lilokishi e Ningizimu Afrika, **indzawo**  indzawo lengakatfutfukiswa, lehlukaniswe ngekwebuhlanga nemadolobha, kusukela ngasekupheleni kwelikhulu lesi-19 kwaze kwaba sekupheleni kwelubandlululo, bekubekelwe bantfu labangesibo labamhlophe, lokungubantfu labaMnyama base-Afrika, Emabala kanye nemaNdiya . Emalokishi bekavame kwakhiwa emaphetselweni emadolobha nemadolobha lamakhulu.   Leligama *lelilokishi* liphindze futsi libe nenshokutsi lehlukile yetemtsetfo eluhlelweni lwaseNingizimu Afrika lwesihloko semhlaba, lelingaphatsi inchazelo yebuhlanga.
Zane Moosa

**Zane Moosa** (watalwa mhla tinge-23 Inyoni 1968) ungumdlali welibhola letinyawo waseNingizimu Afrika lowaphinze wadlala emazingeni ebuchwepheshe emhlaba njengemdlali wasesiswini . Moosa wadlala libhola letinyawo kumaklabhu ase Ningizimu Afrika kanye naseSaudi Arabia waphindza wadlala naseNyuvesi yaseWits, iMamelodi Sundkowns, i-Avendale Athletico, i-Al-Ahli kanye ne -Kaizer Chiefs ; waphindze futsi watfola emakhapisi lasihlanu ecenjini lesive laseNingizimu Afrika emkhatsini wa-1992 na-1996. Abeyincenye yelicembu lelaphumelela Indzebe Yetive Yase-Afrika nga-1996 .

Moosa wenta umdlalo wakhe wekucala nga 21 Inhlaba 1986 ngesikhatsi badlala 1-1 ne Kaizer Chiefs lebekutawuba licembu lakhe lekugcina.
Sigodzi sase-Ezulwini

## '''Sigodzi sase-Ezulwini'''
sigodzi lesisemnyakatfo-nshonalanga ye-Eswatini. Lesigodzi siphindze satiwe ngekutsi yi "Sigodzi seLizulu", sigodzi lesidze ngemakhilomitha lamashumi lamatsatfu, futsi sivalwe ngasemphumalanga ngemagcuma eMdzimba.Inhlokodolobha yemlandvo yase Eswatini iLobamba itfolakala esigodzini, lesiphindze satiwe ngekutsi yiRoyal Valley, indzawo yetinganekwane letinyenti temlandvo wemaSwati. Umgwaco lomkhulu yi MR3; letinye tincenye tinemigwaco lemine.Lesigodzi sihambela ngase Kwaluseni.Lesigodzi sicuketse inombolo yetindzawo letatiwako tetilwane tasendle kanye netintfo letifaka ekhatsi i4,500-hectare Mlilwane Wildlife Sanctuary (leyasungulwa nga1964) kanye neRoyal Swazi Sun Hotel. Lesigodzi sitfutfuka kakhulu ngekukhula kweTekuvakasha e-Eswatini, ngekwakhiwa kwemakhasino, imigoco, emahhotela, titolo letifana neGables Shopping Centre kanye nekwakhiwa kwetindzawo letisemadolobheni. Lokunye lokubalulekile yi Ezulwini Handicrafts Centre kanye ne Swazi National Museum eLobamba. Ngaphandle kwekwakheka kwemadolobha kulesigodzi, lendzawo isenemahlatsi lanetintsaba letiluhlata lotopele kanye netindzawo letiluhlata-kudla kwetilwane kuletindzawo letiluhlata letingaphansi.

## Imibhalo lebhalwe phansi
Umbani

**Umbane** yintfo yemvelo leyakhiwa ngekukhishwa kwe-electrostatic ngemoya emkhatsini wetifundza letimbili letinagezi, kungaba kokubili emkhatsini noma kunye emkhatsini kanye nalokunye emhlabatsini, kwesikhashana kuhlanganisa leti ngekukhishwa lokucishe kube ngekushesha kwesilinganiso lesisemkhatsini wemakhulu lamabili (200)megajoules kanye nemandla lasikhombisa (7) gigajoules, kuye ngeluhlobo.    Loku lokuphumako kungakhicita imisebe leminyenti ye-electromagnetic, kusuka ekushiseni lokukhicitwa kuhamba ngekushesha kwema -electron, kuya ekukhanyeni lokukhanyako lokubonakalako ngendlela yemisebe yemtimba lomnyama . Umbane ubanga kudvuma, umsindvo lovela egagasini lekushayisa lelitfukako njengoba emagesi lasedvute nekukhishwa ahlangabetana nekukhula lokungakalindzeleki kwemfutfo. Umbane wenteka kakhulu ngesikhatsi sekudvuma kwelitulu kanye naletinye tinhlobo tetinhlelo tesimo selitulu letinemandla, kepha umbane wemlilo ungaphindze wenteke ngesikhatsi sekuchuma kwetintsaba-mlilo . Umbane yintfo lekhona emkhatsini futsi ifaka sandla ekujikeleteni kwagezi emkhatsini wemhlaba wonkhe .

Letinhlobo letintsatfu letiyinhloko tembane tehlukaniswa ngekutsi tivelaphi: kungaba ngekhatsi kwelifu linye lekudvuma (intra-cloud), emkhatsini wemafu lamabili (lifu-kuya-lifu), noma emkhatsini welifu nemhlabatsi (lifu- kuya-emhlabatsini), . lapho khona kubitwa ngekutsi kushaya umbane .   Letinye tinhlobo letiningi tekubuka tiyabonakala, kufaka ekhatsi " umbane wekushisa ", longabonakala kusuka endzaweni lekhashane kakhulu kepha ungavakali; umbane lowomile, longabangela imililo emahlatsini ; kanye nembane webhola, lokungakavami kubonakala ngekwesayensi.

Bantfu sebaye bawenta umbane ube ngunkulunkulu iminyaka leyinkhulungwane. Tinchazelo tesilulumagama letisuselwa kumbane, njengesisho sesiNgisi lesitsi "bolt from the blue", tivamile kuto tonkhe tilwimi. Ngaso sonkhe sikhatsi bantfu bachazwa kubona umbane kanye nemehluko wembane. Kwesaba umbane kubitwa ngekutsi *yi-astraphobia* .

Sitfombe sekucala lesatiwako sembane sanga-1847, satfebulwa nguThomas Martin Easterly .  Sitfombe sekucala lesisindzile sanga 1882, satfebulwa ngu William Nicholson Jennings,  umtfwebuli wetitfombe lowacitsa hhafu wemphilo yakhe atsatsa titfombe tembane futsi afakazela kwehlukahlukana kwayo.

Kukhona bufakazi lobukhulako bekutsi umsebenti wembane ukhuliswa kukhishwa kwetinhlayiya (luhlobo lwekungcola kwemoya).    Nomakunjalo, umbane ungaphindze wente ncono lizinga lemoya kanye nekuhlanta igesi ye-greenhouse lefana ne methane lesuka emkhatsini, ngesikhatsi lesifanako kwenta i-nitrogen oxide kanye ne -ozone .  Umbane uphindze ube yimbangela lenkhulu yemlilo wemahlatsi , futsi umlilo wemahlatsi ungafaka sandla ekugucukeni kwesimo selitulu futsi.  Tifundvo letinyenti tiyacinisekiswa kute kucaciswe budlelwane babo.
Lúlwîmi lwesiSiloti

**síSíloti**, lulwimi lwe-Indo-Aryan. Sikhulunywa eNdiya naseBangladesh.


King and Queen of Termites by Mujahidul Islam in Sylheti language.webm


## Tilwimi letisemtsetfweni
* Likhulu nakutsatfu base (INdiya, IBhangladeshi, ÉNgilandi).

## Kúkhulúma
* 11.000.000 bantfu khulúma síSíloti.

## ISO
* ISO 639-1: **-**.
* ISO 639-2: **-**.
* ISO 639-3: **syl**.

## Kúfúna
* .

## Kúbópha
* síSíloti Ethnologue iwebhusayithi (síSíloti).

## Tinkomba
Basshunter

**Jonas Erik Altberg** lowatiwa ngeligama lakhe lelisesiteji lelitsi **Basshunter** (watalwa ngo 22 íNgongóni 1984 nga Halmstad) ngumculi, DJ waseiSwideni.

## iDiskografi
### Ema-albhamu esifundvo
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

## Kúfúna
* 

## Kúbópha
* basshunter.se
Manzini ( Lidolobha lase Eswatini)

Indzawo yaka **Manzini** (lebeyatiwa ngekutsi yi-*Bremersdorp*) lidolobha lelikhulu lelitfolakala Eswatini, ￼ leliphindze libe sigodzi sakaMazini. Lelidolobha linebantfu labalinganiselwa-110 000 (2008). Yatiwa ngekutsi yi "The Hub" yase Eswatini futsi lisemgwacweni we-MR3. Indzawo lenkhulu yetimboni yase-Eswatini eMatsapha isedvutane nemncele wangasenshonalanga walelidolobha.

## Umlandvo welidolobha lakaManzini

Ngesikhatsi kuvulwa indzawo yekuhweba nga 1885,e sikhungo sekutsengisa iBremersdorp yabese ibekwa kutsi sale iba lidolobha nga-1898. Umbhali lomkhulu lokunguArthur Bremer watsengisa lelihhotela lakhe kutsi lisetjentiswe baphatsi be British Colonial labebakadze baphetse iEswatini kusukela ngemnyaka wanga- 1984 njengendlunkhulu yabo yekuphatsa yavelonkhe, futsi wabeka kutsi lendzawo yekuhlala itawubitwa ngeligama lakhe ( *dorp* ligama lesiBhunu lelisho "indzawo"). kwatsi ngemnyaka wanga 1960, leligama labuyela egameni lalo lekucala lesiSwati lekungu Manzini,  ngekuhlonipha Sikhulu Manzini Mbokane lobekangulomunye webantfu labatsembekile kanye ne indvuna lenkhulu yeNkhosi Mbandzeni. Indvuna Manzini Mbokane bekungubabe wa Ntengu kaGama Mbokane.

Kusukela ngemnayaka wanga 1890, Lelidolobha bekuyindlunkhulu yemaBritish / emaBhunu , kepha labhujiswa nga 1902 ngesikhatsi kunekuhhwilitisana emkhatsini weMphi yema Anglo-Boer ngesikhatsi sikhungo sekuphatsa sidluliselwa eMbabane . Nomakunjalo, ngemuva kwaloko iBremersdorp yachubeka yaba indzawo lenkhulu  yekutsengisa, yekulima, kanye netekutfutsa eSwatini, kwenta lelidolobha labitwa ngekutsi "The Hub." Kusukela yasungulwa ngemnyaka wa 1920, Lombukiso Wetekulima Nemishini (ligama lashintjwa ngemuva kwesikhatsi laba yi Swaziland International Trade Fair) bekungumcimbi lomkhulu kakhulu kulelive futsi loba nelizinga lebantfu labanengi labalingenelakolo kakhulu njalo ngemnyaka.

Lihhotela lekucala kusukela kwakhiwa kabusha kwe Bremersdorp ngemuva kweMphi yema Anglo/Boer lavulwa eceleni kwemfula iMzimene, ngemnyaka wanga 1915. Labitwa ngekutsi yi- Riverside Hotel, yahlala ivulekile kwaze kwaba ngumnyaka wa 1997.kwatsi ngekuhamba kwesikhatsi yashintja ligama  yaba yiManzini Arms Hotel kwatsi  ngemnyaka wa 1990 yaba yi Velebantfu Hotel. Letakhiwo betingakaphatfwa ngemuva kwekuvalwa iminyaka leminyenti kepha talinganiswa nga 2008 ngebatfutfukisi bangasense. I-moll yekutsengisa yavulwa kulendzawo nga-2011.

Sikhumulo setindiza kuMatsapha lesavulwa eminyakeni yema -1970s, indzawo yetekutsengiselana leyingu 10km enyakatfo. kwatsi ngemnayka wanga 2014, sikhumulo setindiza kuMatsapha savalwa, kwavulwa lesisha lesibitwa ngekutsi yi King Mswati III International Airport, leseta kutsi Manzini abe ngulona dolobha lelisondzelene nalo. Libhange letekulima e China ngilo lelinikelela ngetimali kulesikhumulo lesisha setindiza.

I-Manzini yabekwa njengelidolobha ngalokusemtsetfweni ngemnayaka wanga1994, ngesikhatsi luhlelo lwayo lwekuphatsa, maspala wakaManzini, aba nguMkhandlu Welidolobha laseManzini.

Manzini likhaya lesikolwa lesiphakeme  semaNazaretha, lesatiwa kakhulu ngemculo wabo losezingeni.
Nelson Makamo

**Nelson Makamo** (Ndlovana 1982) ungumdvwebi  waseNingizimu Afrika lowatiwa ngetitfombe letivame kuveta bantfwana basemaphandleni baseNingizimu Afrika. Makamo ukhangise umsebenti wakhe emaveni lahlukene, kufaka phakatsi emadolobheni lafana ne Los Angeles, eParis, eLondon, eNew York naseNingizimu Afrika.  

### Iminyaka yekucala
Makamo watalelwa eModimolle, eLimpopo, eNingizimu Afrika, ngenyanga yeNdlovana ngo1982, kantsi kutsandza kwakhe kudvweba kwacala ebuntfwaneni. Wafundza e-Artist Proof Studio eJozi, lapho afundzela khona umsebenti wekushicilela.  Lesikhungo saba yincenye lebalulekile yeluhambo lwakhe, samsita kutsi atfutfukise tindlela letiningi, kusuka ekudwebeni kwemalahle kuya ekudwebeni ngemafutsa kanye ne acrylic.

### Sitayela Sebuciko Netingcikitsi
Makamo watiwa kakhulu ngetitfombe takhe letitsintsa imiva naletikhulu, ikakhulukati tebantfwana, uvame kusebentisa imibala lephilako kanye nemigca levetako. Imisebenti yakhe ivame kwentiwa ngemalahle, emapendi emafutsa, kanye nema-acrylics, futsi agujwa ngekujula kwawo, kucubuka kwawo, kanye nekuzwakala kwemiva. Kugcila kwakhe ebantfwaneni, ikakhulu bantfwana labamnyama labavela emaphandleni aseNingizimu Afrika, kusemkhatsini wembono wakhe webuciko. 

## Tinkomba
SiTsonga

**SiTsonga** noma **Xitsonga** lulwimi lelikhulunywa bantfu ngemaTsonga nome Emashangane latfolakala ikakhulukati eNingizimu Afrika noma eMozambique . Leligama lelitsi "Tsonga" livame kusetjentiswa njengeligama lelimbonya bonkhe labatsatfu, futsi ngalesinye sikhatsi libitwa ngekutsi yi Tswa-Ronga. Lulwimi lwesiXitsonga selubekwe esigabeni sekusetjentiswa etifundvweni nasekhaya. SiTsonga lulwimi lolusemtsetfweni eRiphabhulikhi yaseNingizimu Afrika, kantsi futsi ngaphansi kweligama lelitsi "Shangani" lwamukelwa njengelulwimi lolusemtsetfweni kuMtsetfosisekelo waseZimbabwe. Tonkhe tilwimi tesiTswa-Ronga tiyatiwa eMozambiki. Akusiko lokusemtsetfweni ngesiSwatini (lesibitwa ngekutsi yiSwatini).

## Umlandvo
Lulwimi lwema Xi-tsonga lwafundvwa kabanti kakhulu ngumtfunywa welivangeli wase Switzerland, Henri-Alexandre Junod emkhatsini weminyaka ya 1890 na 1920, lowenta siphetfo sekutsi lulwimi lwema Xitsonga (lalubita ngekutsi "lulwimi lwesiThonga" ngaleso sikhatsi) lwacala kutfutfuka . eMozambique ngisho nangaphambi kweminyaka yabo-1400. Ngemavi akhe, Junod usho loku lokulandzelako: 

Tifundvo letengetiwe tentiwa ngu Junod kanye naletinye titfunywa telivangeli tase Switzerland letifana na Henri Berthoud na Ernest Creux, labacala kuhlanganisa lolulwimi kute kube nendlela lejwayelekile yekubhala nekufundza. "Shigwamba" bekuligama lebelisetjentiswa titfunywa telivangeli kwentela kuhlanganisa lulwimi ngaphansi kwebunjalo lobuhlangene, nomakunjalo leligama belingakatayeleki kubantfu labaningi bema Tsonga kwadzingeka kutsi lishintjwe ngekutsi "Thonga/Tsonga". Harries ukhuluma ngaloko:
Witkoppen Clinic

I-Witkoppen Health and Welfare Centre, levame kubitwa ngekutsi yi-Witcoppen Clinic, umtfolampilo loyi NGO lotfolakala endzaweni yase-Fourways, eJozi, eNingizimu Afrika. Lomtfolamphilo wacala nga-1946 futsi uniketa tinsita letinyenti tetemphilo emiphakatsini yase Sandton nase Diepsloot.

## Tinkomba
Erling Haaland

**Braut Haaland**  (watalwa mhla tinge-21 Inkhwekhweti 2000) ngumdlali welibhola letinyawo waseNorway lodlala njengemgadli welicembu Premier League iManchester City kanye nelicembu lesive laseNorway . Njengobe atsatfwa njengalomunye webadlali labahamba embili emhlabeni, watiwa ngesivinini sakhe, emandla, sikhundla, kanye nekucedza ngekhatsi kwelibhokisi . Ngesikhatsi sakhe sekucala se Premier League, Haaland wephula irekhodi lekushaya emagoli lamanyenti lashaywe ngumdlali ngesizini yinye, nga 36. 

Haaland wadlalela emacembu aseNorway Bryne na Molde, ngaphambi kwekuya e-Austria ne Red Bull Salzburg ngenyanga yaBhimbidvwane 2019. Kudlala kwakhe lapho kwamenta watfutsela eklabhini le-Bundesliga i-Borussia Dortmund, lapho ancoba khona i -DFB-Pokal nga- 2021 . Ngo 2022, wadluliselwa eManchester City ngemali lengu-€ 60 tigidzi (£51.2&nbsp;million), futsi waba nelitfuba lekutsi lelicembu liwine i -treble yelivekati emkhankhasweni wakhe wekucala ; emagoli akhe langu-52 kuyo yonkhe imincintiswano bekunguwona kakhulu umdlali wePremier League. Haaland wabitwa ngekutsi nguMdlali Lomusha weligi kanye neMdlali Wesizini, waba ngumdlali wekucala kuwina yomibili lemiklomelo ngemnyaka munye.
## Tinkomba
{{Reflist]]
Wole Soyinka

**Akinwande Oluwole Babatunde** " **Wole** " **Soyinka  (**watalwa mhla tinge-13 Indlovana 1934) ngumbhali wemidlalo waseNigeria, kanye nemanoveli, uphindze abe ngusonkondlo, kanye nembhali wetindzima ngelulwimi lwesiNgisi. Waklonyeliswa ngemklomelo we Nobel nga 1986 etincwadzini "ngembono wakhe lomkhulu wemasiko kanye... netinkondlo letifaka ekhatsi idrama yekubakhona", umdlali wekucala wase-Afrika waseningizimu neSahara kutsi ancobe lomklomelo etincwadzini. 

Ngenyanga yeNkhwenkhweti nga-2024, Mengameli Bola Tinubu wabita kabusha iNdzawo Yemidlalo Yebuciko Yavelonkhe e-Iganmu, eLagos, ngemuva kwaSoyinka. Tinubu wamemetela loku embhalweni wekuhlonipha lawubhala kugubha Soyinka ngekukhumbula lilanga lakhe lekutalwa le-90.
Bola Tinubu

**Bola Ahmed Adekunle Tinubu**  (lotalwa mhla tinge-29 Indlovana 1952) ungusopolitiki waseNigeria lobe ngumengameli we-16 waseNigeria kusukela ngo 2023. Ngaphambilini bekaphetse endzaweni yase Lagos State kusukela nga 1999 kuya ku 2007, futsi abengu senator wase Lagos West eRiphabhulikhi Yesitsatfu .

Tinubu wacitsa imphilo yakhe yekucala eningizimu-nshonalanga yeNigeria wase utfutsela eMelika lapho afundzela khona kubalwa kwemali eNyuvesi yaseChicago . Wabuyela eNigeria ekucaleni kweminyaka yabo 1990 futsi wacashwa yi Mobil Nigeria njengemcwaningimali, ngaphambi kwekungena kutepolitiki njengemmeleli we Lagos West nga 1992 ngaphansi kwesibhengelo se Licembu Letentsandvo Yetenhlalakahle . Ngemuva kwekutsi inhloko yembuso yemasotja Sani Abacha ahlakate iSenate nga 1993, Tinubu waba ngumkhankhaso wekubuya kwentsandvo yelinyenti njengencenye yemhlangano weNtsandvo yelinyenti yaVelonkhe .
Hluti

**Hluti** lidolobha lelisesifundzenisaseShiselweni e -Eswatini, lelisendzaweni yase Nhlangano futsi ngaphambi kweLavumisa  Kusukela nga-2005, linebantfu labangu-6,763. Yakhiwe ngetifundza letimbili ; Shiselweni I na Hosea inkundla .  Intfutfuko beyihamba kancane kulelidolobha iminyaka, kepha muva nje hulumende wetfule umklamo wemanti wase Mpakeni lotawuphakela emanti emakhaya labomakhelwane  kanye nendzawo yekutsengisa lesanda kwakhiwa netitolo 

## Shiselweni I
Shiselweni I yakhiwa tikhosi letisitfupha, lekungu Ezikhotheni ngaphansi kwemholi Zwide . I-Ezikhoteni iphindze futsi ibe sikhungo semahlatsi emmango  futsi ilikhaya lamake weNkhosi Sobhuza II Lomawa Ndwandwe .  Mchinisweni waba sikhulu ngaphansi kwa Sigodo Hlophe eMantambe.  Dumenkungwini ngaphansi kwensikhulu Landokwkhe Ntsangase, Manyandzeni ngaphansi kwendvuna Ngome Ndlangamandla lophindze futsi asebente njenge Senethi ephalamende lase-Eswatini .  Mabonabulawe ngaphansi kwemholi longu Selebona Ntsangase . Shawnette Henwood lilunga lelisha lelikhetsiwe lephalamende 2023- 2028 

## Hoseya Inkundla
Hoseya uphindze abe netindvuna letisitfupha lokungu; Hhohho emuva, ngaphansi kwemphatsi Ndabankulu Simelane, Manyiseni ngaphansi kwendvuna Bhejisa Lushaba, Ondiyaneni ngaphansi kwendvuna Shemane Nxumalo, Nsingizini ngaphansi kwendvuna Susa Dlamini. Nsingizini iphindze futsi ibe likhaya lelicembu lelidvumile lebhola lenyawo iNsingizini Hot Spurs, Lushini ngaphansi kwe batfwabenkhosi kanye naLudzakeni umphakatsi. Sifiso Mabuza uphindze abe lilunga lephalamende lelisandza kukhetfwa. Uphindze abe ngumnakabo Jabulane Mabuza kanye naMduduzi Bacede Mabuza 

## Tikolwa taseHluti
Kunetikolo letingemashumi lamatsatfu nakubili eHluti, letilishumi(10) tato tikolwa letiphakeme, lokunguNkhosikati Wetfu Welusizi  esikolweni lesiphakeme sebuKhristu saseFranscon, sikolo sebuKhristu saseFlorence, eHluti Central, eMasiphula lephakeme, eHosea lephakeme, eJericho, eMantambe, eMakhava lephakeme, kanye nesikolwa lesiphakeme saseNsingizini  kanye netikolo temabanga laphansi letingemashumi lamabili nakubili (22) .

## Tinkhombandlela
Olesegun Obasanjo

**Sikhulu se-Olusegun Matthew Okikiola Ogunboye Aremu Obasanjo (**watalwa 5 Mashi 1937) ngujenene waseNigeria kanye nembusi lowasebenta njengenhloko yembuso waseNigeria kusukela nga-1976 kuya ku-1979 kwatsi ngemuva kwesikhatsi waba ngumengameli walo live lase Nigeria kusukela nga-1999 kuya ku-2007. Ngekwemcondvo wesive saseNigeria, bekalilunga leLicembu Lebantfu Lentandvo Yelinyenti (i-PDP) kusukela nga-1998 kuya ku-2015, futsi kusukela nga-2018.

## Umlandvo
Obasanjo watalelwa edolobhaneni lase-Ibogun-Olaogun emndenini webalimi weligatja lase- Owu lemaYoruba, kantsi wafundza e -Abeokuta, eSifundzeni sase-Ogun . Wajoyina iMphi yaseNigeria kantsi ngulapho waba khona ngubunjiniyela futsi wabelwa eCongo, eBrithani, naseNdiya, wakhuphukela esikhundleni sekuba ngumphatsi lomkhulu. Ngasekupheleni kweminyaka yabo 1960, wadlala indzima lenkhulu ekulweni nebantfu labahlukanako base Biafran ngesikhatsi seMphi Yelive YaseNigeria, wemukela kutinikela kwabo nga 1970. Nga 1975, kuvukela umbuso kwemasotja kwasungula i junta na Obasanjo njengencenye ye triumvirate yayo lebusako. Ngemuva kwekutsi umholi we triumvirate, Murtala Muhammed, abulawe ngemnyaka lolandzelako, Umkhandlu Lophakeme Wemasotja  wabeka Obasanjo kutsi abe yinhloko yembuso. Kuchubeka nemigomo yaMurtala, Obasanjo bekacondzisa kuncishiswa kwesabelomali kanye nekwandziswa kwekufinyelela emfundvweni yamahhala yesikolwa. Ngekuya ngekuhambisana neNigeria neMelika, waphindze wagcizelela kusekela emacembu laphikisana nekubusa kwebantfu labamhlophe labancane eningizimu ye Afrika. Kutinikela ekubuyiseleni intsandvo yelinyenti, Obasanjo wahola lukhetfo lwa 1979, ngemuva kwaloko wadlulisela kulawula iNigeria kumengameli losandza kukhetfwa, Shehu Shagari . Obasanjo wabese utsatsa umhlalaphansi waya e -Ota, e-Ogun, lapho aba ngumlimi, washicilela tincwadzi letine, futsi wabamba indzaba etinyatselweni temave emhlaba tekucedza tincabano letehlukahlukene tase-Afrika.
Murtala Muhammed

**Murtala Ramat Muhammed** (8 Lweti 1938 – 13 Indlovana 1976) bekasikhulu semasotja aseNgeria futsi abeyinhloko yesine yelive laseNigeria. Wahola umbuso wekuvukela umbuso waseNigeria nga-1966 ekucedzeni umbuso wemphi waJohnson Aguiyi-Ironsi futsi wavela kakhulu ngesikhatsi seMphi Yelive YaseNigeria futsi ngemuva kwaloko wabusa iNigeria kusukela nga-29 Indlovana 1975 kwaze kwaba ngulapho abulawa nga-13 Indlovana 1976. Lesikhatsi emlandvweni wase Nigeria, kusukela ekuncobeni kwekulwa nekuvukela umbuso eNyakatfo kuya ekufeni kwa Murtala, kuvame kuhlobana nekubeka emasotja esikhungweni kutepolitiki yase Nigeria.

## Umlandvo
Watalelwa eKano emndenini wenkholo lobusako, Murtala wakhonta eMphini yaseNigeria njengemfundzi eSikolweni Semasotja Sasebukhosini, eSandhurst . Kamuva wakhonta eCongo ; wagcina akhuphukile ngetikhundla waba ngu brigadier general nga 1971, aneminyaka lengu 33 budzala, waba ngulomunye wabojenene labancane kakhulu eNigeria. Ngemuva kweminyaka lemitsatfu, Murtala waba nguKhomishani Wetekuchumana Wembuso eLagos. Njengemuntfu locondzile kanye nemholi wembuso, Murtala watisola ngekubhujiswa kweRiphabhulikhi Yekucala kanye nekumenyetelwa kwemtsetfo wekuhlanganisa wa- Aguiyi Ironsi nga-1966. Wabhujiswa ngekubulawa kwa Sir Ahmadu Bello, futsi sikhatsi lesitsite wacabanga kakhulu ngekuhlukana kweNyakatfo Nigeria. Umsebenti wakhe waphindzeka kabili ngemuva kwekutsi Chukwuma Kaduna Nzeogwu kanye nebafundzi labasha bahlela kuvukela umbuso kwekucala kwemasotja eNigeria nga 1966 lokumnikete emandla ekuhola kuvukela umbuso ebusuku banga 29 Indlovana 1966 e Abeokuta . Murtala watsatfwa kafishane njengeMkhuzeli Lophakeme ngaphambi kwekubekwa kwaYakubu Gowon.
## Tinkomba
Sizwe Motaung

**Sizwe Motaung** (January 7, 1970 - August 16, 2001) bekangumdlali welibhola letinyawo wase Ningizimu Afrika lowadlala emacembu lafana nabo-Jomo Cosmos, Mamelodi Sundowns, St. Gallen, CD Tenerife, Kaizer Chiefs kanye ne-Orlando Pirates, kanye nasesigabeni semave emhlaba. Bekayincenye yelicembu lelancoba i-1996 African Cup of Nations.

Motaung washona ngesifo lesihlobene ne-AIDS ekhaya lakhe e-Newcastle mhlaka 16 Ingci 2001, aneminyaka lengu-31 budzala.

## Tinkomba
Emalungelo Ebesifazane ekutfola umhlaba

Emalungelo  alabasikati lamayelana, nekutfola umhlaba ahambisana naSDG number 5  akamhlab'hlangene (UN) . Ngekwe mtsetfo wetemcebo waphansi  waka Ngwane (Natural Resource Act 1951) umhlaba ,usisekelo selive , kungako kumcokwa kutsi siwonge . Kuba nemhlaba kuphindze kuletse sitfunti kubantfu ,ngobe bayakhona kwakha emakhaya abo baphindze  balime kuze batsengise futsi badle . Ngetulu kwaloko umtstetfo sisekelo wakaNgwane(Constitution of Eswatini 2005) etinceyeni ,(19) (20) (211;2) ucinisekisa ngekutsi noma ngangubani , lokufaka ekhatsi labasikati , banemalungelo  ikakhulukati ekukhontela noma kutfola  umhlaba kuze bawusebentisele tidzingo letehlukahlukene

## Tinsayeya letimayelana nekhonta kwalabasikati
Umtsetfo, wesiswati (customary law)awubavumeli bantfu labasikati labangakashadi noma labete bantfwana bebafana kutsi bakhonte esitintsini noma batsenge umhlaba emadolobheni .Loku bangakwenta nangabe bakhontiswa ngumutfu wesilisa ekhaya kubo lokungenani, lokungaba ngumalume nome bhuti walowesifazane .Lokukuphambana nalokushiwo ngumtsetfo sisekelo welive enecenyeni (211;2)https://www.constituteproject.org/constitution/Swaziland_2005. Kuphindze kutjengise kutsi tikhulu nabobandlancane tiwushaya indiva lomtsetfo.

## Lokwentiwe muva kutfutfukisa kukhonta kwalabasikati [[Umbuso weSwatini|Eswatini]]
I Marriage Act 1964 tincenye (24)na (25) betinika emadvodza emandla langetiwe tikwebafati bawo mayelana nekukhonta nome kutfola umcebo .Ngalokwehlukile ngemnyaka wa 2019,  Inkantolo lenkhulu yakaNgwane , yabuketa lomtsetfo , yabona kuncono kukhipha letincenye letimbili kuze bantfu besifazane , bajabulele kukhonta ngalokukhululekile noma babhalise indzawo (Deeds Registry )ngapahandle kwemvume yemadvodza abo. Kungako ngekwembiko we AfroBarometer , besifazane labalinganiselwa ku maphesenti langu (87%) sebayakhona kukhonta ngalokukhululekile , kufane nebesilisa .

## Inchubeko yekubhalisa noma kukhonta umhlaba [[Umbuso weSwatini|Eswatini]]
Kukhonta esicintsini, lophindze watiwe ngekutsi ngumhlaba weNgwenyama , lobukwe boshifu kulandzela lenchubo;

* labafuna umhlaba bakhonta  kulowomphakatsi . 
*Babekwe nguBandlankulu
*Babophe lifindvo kubitwe bomakhelwane nabofakazi ,kuphekwe

## Tikhombo
11 Diagonal Street

**11 Diagonal Street**  sakhiwo semahhovisi lesitfolakala endzaweni yase Jozi, eNingizimu Afrika.  Yakhiwa nga 1983 kuze kube ngemamitha langemashumi lasiphohlongo. Yakhelwe kutsi ibukeke njengelidayimane njengoba ikhombisa imibono leyehlukene yeSigodzi Semabhizinisi Lasemkhatsini kusuka ekhoneni ngalinye lesakhiwo . 

Umakhi walesakhiwo bekungu Helmut Jahn .

## Tinkomba
Louis Armstrong

**Louis Daniel Armstrong** (mhla tinge-4 Indlovana, 1901&nbsp;– Julayi 6, 1971), lobekaphindze Stowe nag " **Satchmo** ", " **Satch** ", none " **Pops** ",  bekangumdlali wecilongo waseMelika kanye nemculi. Abesemkhatsini webantfu labanemandla kakhulu kumculo wejazz . Umsebenti wakhe watsatsa iminyaka lengemashumi lasihlanu kanye netikhatsi letinyenti emlandvweni we-jazz.  Armstrong watfola tincomo letinyenti letifaka ekhatsi Umklomelo weGrammy weKudlala Kahle Kakhulu Kwemagama Emadvodza ku *Hello, Dolly!* ngo 1965, kanye nekuncoba ngemuva kwekufa kweMklomelo Wekuphumelela Kwemphilo Yonkhe ye Grammy nga 1972. 

## Kukhula Kwakhe
Armstrong watalwa waphindze wakhulela eNew Orleans . 

Tingoma ta-Armstrong letatiwa kakhulu tifaka ekhatsi " Yini Umhlaba Lomangalisako ", " La Vie en Rose ", " Sawubona, Dolly! ", " Eceleni kweLilanga Lemgwaco ", " Phuppha Liphupho Lelincane Ngami ", " Uma U Kumomotseka " kanye " Uma Bangcwele Bahamba Bahamba ".

## Tinkomba
Mhlumeni

Mhlumeni lidolobha lelise mphumalanga eveni lase Eswatini. Lelidolobha litfolakala macondzana nasemnceleni welive le  Mozambique etintsabeni  te Lubombo lokulinganiselwa kumakhilomitha lalishumi nakune 40 enyakatfo nemphumalanga esigodzini sase Lubombo. 

## Tikhombo
Lavumisa

**Lavumisa** lidolobha lelisesigodzini saseShiselweni eningizimu ye Eswatini .

Yindzawo yekwewela umncele uye edolobheni lelibomakhelwane laseGolela eNingizimu Afrika . Umgwaco lomkhulu MR8 kanye nesitimela siwela lapha.

Lavumisa ubhalise lizinga lekushisa lelingetulu kwalelijwayelekile lokulizinga lekushisa leliphakeme kakhulu lelake labhalwa e-Eswatini.
IKyoto

**IKyoto** (síNgísi, Kyoto) IJaphani.

Kyoto01.jpg|IKyoto
Kiyomizu.jpg|Kiyomizu-dera
Ginkakuji Kyoto03-r.jpg|Ginkakuji
Kinkaku-ji 2015.JPG|Kinkakuji
Toji 2015.JPG|Toji
Kamo-wakeikazuchi-jinja18n4272.jpg|Kamigamo Shrine
Togetsukyo in Kyoto Arashiyama.jpg|Arashiyama
Yasaka-no-tou.JPG|Hōkan-ji
KyotoFushimiInariLarge.jpg|Fushimi Inari Torii
130609 Kyoto Station Kyoto Japan03s3.jpg|Kyoto Station
Kyotopalace.jpg|Kyoto imperial palace
Kyoto Gion Matsuri J09 049.jpg|Gion Matsuri
Nishiki Ichiba by matsuyuki.jpg|Nishiki Street
Paris

**Paris** (síNgísi, Paris) IFulansi.


Paris - Eiffelturm und Marsfeld2.jpg|Tour Eiffel
Arc de Triomphe HDR 2007.jpg|Arc de Triomphe
Paris-von Montmartre-118-p6-2017-gje.jpg|Paris
Paris-Notre Dame-116-Westfassade-2017-gje.jpg|Notre Dame
Paris-Place Dauphine-104-2017-gje.jpg|Place Dauphine
Paris-St Jean-de-Montmartre-101-2017-gje.jpg|St. Jean-de-Montmartre
Paris-Champs Elysees-102-Arc de Triomphe-2017-gje.jpg|Champs Elysees
Paris-Palais Royal-104-2017-gje.jpg|Palais Royal
Paris-Place des Vosges-106-Arkaden-2017-gje.jpg|Place des Vosges
Paris-Seineufer-104-vom Institut du monde arabe-2017-gje.jpg|La Seine